13. ΝΟΜΟΘΕΤ. ΔΙΑΤΑΓΜΑ υπ’ αριθ. 3378 της 20/26 Σεπτ. 1955 (ΦΕΚ Α΄ 260) Περί των πολιτικών υπαλλήλων του Οίκου Ναύτου και του Γραφείου Ευρέσεως Ναυτικής Εργασίας. Άρθρ.1.-1.Αι θέσεις των τακτικών πολιτικών υπαλλήλων του εν Πειραιεί Οίκου Ναύτου (Ο.Ν.) ορίζονται ως εξής: Β΄ Κατηγορίας: Κλάδος διοικητικών υπαλλήλων: 41 θέσεις εξ ων 26 επί 11ω-7ω βαθμώ, 9 επί 6ω βαθμώ, 3 επί 5ω βαθμώ και 3 επί 4ω βαθμώ. Γ΄ Κατηγορίας: Κλάδος κλητήρων: 4 θέσεις επί βαθμώ 13ω-9ω. 2.Αι θέσεις των τακτικών πολιτικών υπαλλήλων του Γραφείου Ευρέσεως Ναυτικής Εργασίας (Γ.Ε.Ν.Ε.) ορίζονται ως εξής: Β΄ Κατηγορίας: Κλάδος διοικητικών υπαλλήλων: 16 θέσεις εξ ων 9 επί 11ω-7ω βαθμώ, 4 επί 6ω βαθμώ, 2 επί 5ω βαθμώ και 1 επί 4ω βαθμώ. Γ΄ Κατηγορίας: Κλάδος κλητήρων: 3 θέσεις κλητήρων επί 13ω9ω βαθμώ. Άρθρ.7.-Καταργούνται τα άρθρ. 5, 6 παρ. 2 και το άρθρ. 8 του Ν.Δ. 1289/1949 «περί μονιμοποιήσεως των πολιτικών υπαλλήλων του Ο.Ν. και Γ.Ε.Ν.Ε.» και πάσα άλλη προγενεστέρα διάταξις αντικειμένη εις τας διατάξεις του παρόντος. Άρθρ.2.-1.Προς διορισμόν εις τας εν τω προηγουμένω άρθρω θέσεις απαιτείται δια μεν την Β΄ Κατηγορίαν πτυχίον Μέσης Δημοσίας Εμπορικής Σχολής ή ετέρας ανεγνωρισμένης ισοτίμου ή απολυτήριον Γυμνασίου, δια δε την Γ΄ Κατηγορίαν απολυτήριον εξαταξίου δημοτικού σχολείου. 2.Εν περιπτώσει αδυναμίας πληρώσεως δια προαγωγής πασών των επί 6ω ή 5ω βαθμώ θέσεων, επιτρέπεται ο διορισμός ισαρίθμων προς τας κενάς ταύτας θέσεις υπαλλήλων εις τον εισαγωγικόν βαθμόν μέχρι συμπληρώσεως του κατά το άρθρ. 1 συνολικού αριθμού θέσεων του οικείου κλάδου. Άρθρ.3.-1.α)Οι κατά την δημοσίευσιν του παρόντος υπηρετούντες παρά τω Οίκω Ναύτου και τω Γραφείω Ευρέσεως Ναυτικής Εργασίας τακτικοί πολιτικοί υπάλληλοι εντάσσονται εις τας εν άρθρ. 1 του παρόντος θέσεις και βαθμούς, μετ’ απόφασιν του δια τους υπαλλήλους 5ου βαθμού του Υπουργείου Εμπορικής Ναυτιλίας υπηρεσιακού συμβουλίου δι’ υπουργικής αποφάσεως δημοσιευομένης δια της Εφημερίδος της Κυβερνήσεως. β)Κατά τους όρους του προηγουμένου εδαφίου εντάσσονται εις κενάς θέσεις και όσοι εκ των κατά την δημοσίευσιν του παρόντος υπηρετούντων παρά τοις αυτοίς οργανισμοίς εκτάκτων υπαλλήλων κέκτηνται τα εν άρθρ. 14 και 17-20 του Νόμ. 1811/51 οριζόμενα προσόντα ως και τα απαιτούμενα ουσιαστικά τοιαύτα προς ένταξιν εις τακτικάς θέσεις. 2.α)Η ένταξις τούτων ως και ο καθορισμός της εν εκάστω βαθμώ σειράς αρχαιότητος ενεργείται, ασχέτως των εν άρθρ. 2 του παρόντος οριζομένων τυπικών προσόντων επί τη βάσει της ικανότητος, των ουσιαστικών προσόντων και των ετών πραγματικής των εντασσομένων υπηρεσίας εν οιαδήποτε θέσει πολιτικού υπαλλήλου δημοσίου, ή παρά νομικώ προσώπω δημοσίου δικαίου, εφαρμοζομένων κατά τα λοιπά των όρων της παρ. 2 του άρθρ. 205 του Νόμ. 1811/1951. β)Ο δια την ένταξιν εις έκαστον βαθμόν απαιτούμενος κατά το προηγούμενον εδάφιον χρόνος ευδοκίμου υπηρεσίας μειούται εις τα 2/3 δια τους εκ των εντακτέων υπαλλήλων κεκτημένους πτυχίον Ανωτάτης Σχολής. γ)«Απαγορεύεται η ένταξις εις τον τέταρτον μεν βαθμόν, εφ’ όσον ο υπάλληλος δεν κέκτηται τουλάχιστον απολυτήριον Γυμνασίου ή άλλου ανεγνωρισμένου ισοτίμου σχολείου, εις θέσιν δε β΄ κατηγορίας, εφ’ όσον ο υπάλληλος δεν κέκτηται απολυτήριον τουλάχιστον εξαταξίου Δημοτικού Σχολείου». Το εδάφ. γ΄ αντικατεστάθη ως άνω δια του άρθρ. 3 Ν.Δ. 3400 της 8/8 Οκτ. 1955 (ΦΕΚ Α΄ 278). 3.Εάν οι προς ένταξιν υπάλληλοι ή τινές τούτων δεν κέκτηνται τα κατά τας προηγουμένας παραγράφους τυπικά ή ουσιαστικά προσόντα προς πλήρωσιν των καθορισθεισών τακτικών θέσεων εν εκάστω βαθμώ, εντάσσονται ούτοι εις θέσεις κατωτέρου βαθμού, αι δε θέσεις του ανωτέρου βαθμού παραμένουν κεναί μέχρι πληρώσεως αυτών δια προαγωγής. 4.Οι λαμβάνοντες μισθόν ανώτερον της θέσεως ή του βαθμού, εις ον ενετάχθησαν κατά τας προηγουμένας παραγράφους, διατηρούν τον ανώτερον τούτον μισθόν. Άρθρ.4.-1.Εφεξής απαγορεύεται ο διορισμός εκτάκτων υπαλλήλων παρά τω Ο.Ν. και τω Γ .Ε.Ν.Ε. 2.Εκ των κατά την δημοσίευσιν του παρόντος υπηρετούντων εκτάκτων υπαλλήλων του Ο.Ν. και του Γ .Ε.Ν.Ε. οι μη ενταχθησόμενοι εις τακτικάς θέσεις κατά το άρθρ. 3 απολύονται της υπηρεσίας, πλην αν δι’ αποφάσεως του εν άρθρ. 3 παρ. 1 Υπηρεσιακού Συμβουλίου ήθελον κριθή διατηρητέοι, ότε διατηρούνται ως έκτακτοι εν τη Υπηρεσία διεπόμενοι υπό των κειμένων περί αυτών διατάξεων. 3.Εφ’ όσον χρόνον ήθελον διατηρηθή κατά την προηγουμένην παράγραφον έκτακτοι υπάλληλοι, αναστέλλεται η πλήρωσις ισαρίθμων προς τούτους τακτικών θέσεων της Β΄ Κατηγορίας του οικείου Οργανισμού. Άρθρ.5.-Εις τας διατάξεις των άρθρ. 1-4 του παρόντος δεν υπάγονται οι ιατροί, φαρμακοποιοί και νοσοκόμοι του Ο.Ν., οίτινες είναι έκτακτοι υπάλληλοι, προσλαμβανόμενοι και απολυόμενοι κατά τας κειμένας διατάξεις. (Αντί της σελ. 602,01) Σελ. 602,01(α) 363-027 Γραφεία Ευρέσεως Ναυτικής Εργασίας 19.Θ.α.13 201 Άρθρ.6.-Μέχρι γενικής ρυθμίσεως των θεμάτων υπηρεσιακής καταστάσεως των υπαλλήλων νομικών προσώπων δημοσίου δικαίου (Ν.Δ. 2980/1954), οι πολιτικοί υπάλληλοι του Ο.Ν. και του Γ.Ε.Ν.Ε. υπάγονται εις την αρμοδιότητα των δια τους πολιτικούς υπαλλήλους του Υπουργείου Εμπορικής Ναυτιλίας υπηρεσιακών συμβουλίων, επί δε των λοιπών θεμάτων υπηρεσιακής καταστάσεως αυτών εφαρμόζονται αναλόγως αι πάγιαι διατάξεις, πλην των άρθρ. 85-87 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων».